text: Veus literàries. Feliu Formosa | Curriki
  Website Address:https://www.curriki.org/oer/Veus-literàries-Feliu-Formosa-680904
  Feliu Formosa (Sabadell, 1934) es defineix modestament com un "tastaolletes" en referir-se a les seves activitats polifacètiques. Per un cantó, s'ha dedicat intensament al teatre, tant independent com professional: ha fundat grups escènics, ha fet d'actor i de director i ha exercit de professor de l'Institut del Teatre de la Diputació de Barcelona. Altrament ha excel·lit en la traducció literària, sobretot de textos alemanys, amb més d'un centenar de títols traduïts, principalment de dramaturgs, però també de novel·listes i poetes. El 1973 comença a publicar poesia. La seva producció, de caire intimista i reflexiu, pren un to més angoixat a partir del poemari Cançoner (1976), escrit arran de la mort de la seva primera esposa, l'actriu Maria Plans. Amb Semblança (1986) el jo poètic s'asserena i emprèn nous camins d'investigació personal i de llenguatge. El 2002 reuneix el conjunt de la seva creació poètica en el volum Darrere el vidre. Així mateix, ha publicat els dietaris El present vulnerable (!979) i A contratemps i El somriure de l'atzar (2005).
  EUN,LOM,LRE4,hdl:10494/37468,work-cmr-id:37468,MERLI:merli/2382,ilox,learning resource exchange,LRE metadata application profile,LRE